**Aruvälja Lasteaed-Algkooli hoolekogu erakorraline koosolek**

**Aeg:** 28. September 2014

**Toimumiskoht:** Aruvälja Lasteaed-Algkool

**Osalejad:** A.Alamaa, M.Laagus, L.Kunto, S.Bauer, K.Mikko, K.Killing-Jaago, R.Kalde

**Puudub:** R.Rüütli

**Protokollija:** S.Bauer

**Kutsutud**: A.Nõmm, K.Vettik, S.Liivaru, A.Kalde, L.Nõmm

**Koosoleku algus**: kell 15.00, **koosoleku lõpp** kell 16,00

**Päevakord:**

**1) Aruvälja Lasteaed-Algkooli tulevik**

 **-** Audru Vallavolikogu pakkumine

1. **Aruvälja Lasteaed-Algkooli tulevik**

Hoolekogu esimees Aare Alamaa annab teada, et neljapäeval, 25.septembril toimus Aruvälja Lasteaed algkooli õpetajate kohtumine Audru vallavolikogu esimehe Jaanus Põldmaa ja Audru valla humanitaarteenistuse juhi Ene Tähega.

Toimunud kohtumisel esitasid Jaanus Põldmaa ja Ene Täht ettepaneku, et Aruvälja Lasteaed-Algkool võiks jätkata Audru Kooli filiaalina, tingimusel, et igal õppeaastal alustab 1.klassi vähemalt 4 õpilast. Kooli osa hakkaks juhtima Audru Kool, Aili Elendile jääks muusikaõpetaja ja huvijuhi töö. Aruvälja Lasteaia osa läheks ühtse juhtimise alla koos Lavassaare ja Jõõpre lasteaiaga.

Hoolekogu liikmed ja külalised arutlevad antud ettepanekut ja leiavad, et antud ettepanek ei päästaks Aruvälja Lastaed-Algkooli. Kasu see ei tooks, kuna filiaalina tegutsedes puudub kindlus, kas ja kui kauaks jääks Aruvälja Algkool püsima. Samuti ei ole mõeldav, et valla kolm lasteaeda pannakse ühtse juhtimise alla.

Leitakse, et antud ettepanek on tehtud rutakalt ja läbimõtlematult. Soovitakse astuda vallaga diskussiooni Aruvälja Algkooli tuleviku suhtes. Praegu ei ole vald esitanud kindlaid argumente miks peaks Aruvälja Algkooli sulgema. Hoolekogu soovib, et vald esitakse kindlaid tõendeid, miks soovitakse just Aruvälja kool kinni panna, mida sellest võidetakse ja kui suur on kokkuhoid.

Hoolekogu jääb oma otsuse juurde, et koostatakse pöördumine Audru Valla haridus- ja majanduskomisjonile, kus tuuakse välja hoolekogu kindlad põhjendused, miks ei tohiks Aruvälja Algkooli sulgeda. Samuti oodatakse valla kindlat seisukohta koos põhjendustega antud teema kohta.

Holekogu liikmed on vestelnud ka kooli vilistlastega ja küla elanikega, kes samuti ei poolda kooli sulgemist. Põhjenduseks tuuakse küla väljasuremist ja inimeste lahkumist.

**OTSUS**

* **Hoolekogu ei nõustus Jaanus Põldmaa ja Ene Tähe ettepanekuga.**
* **Hoolekogu võtab vastu ühehäälselt otsuse, et Aruvälja Lasteaed-Algkool peab jätkama nii, nagu ta on seda senini teinud.**
* **Hoolekogu võtab vastu otsuse, et kooli juhiks peab jääma Aili Elend.**
* **Hoolekogu esimees koostab pöördumise Audru valla hariduskomisjonile ja majanduskomisjonile. Antud pöördumist tutvustatakse komisjonides ja soovitakse komisjonide vastust või ettepanekuid, kuidas nemad näevad Aruvälja Algkooli jätkamist.**

**Hoolekogu järgmise koosoleku aja teatab hoolekogu esimees.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Aare Alamaa**

**Hoolekogu esimees**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sandra Bauer**

**Protokollija**